لیلیٰ مراد

لیلیٰ مراد  ایک مصری گلوکارہ اور اداکارہ تھیں۔ وہ اپنے دور میں مصر اور پوری عرب دنیا کے سب سے ممتاز سپر اسٹارز میں سے ایک تھیں۔
ان کی پیدائش قاہرہ کے ال داہر ضلع میں 1918ء میں بطور للین ذکی مراد موردچائی ایک مصری یہودی خاندان میں پیدا ہوئیں جو حب الوطنی کے لیے مشہور ہے۔ بعد میں انہوں نے اسٹیج نام کے طور پر اپنا نام بدل کر لیلیٰ مراد رکھ لیا۔ لیلیٰ نے تین شادیاں کیں لیکن تینوں طلاق پر منتج ہوئیں۔

زندگی 
لیلیٰ مراد 17 فروری 1918ء کو اپنے والدین ابراہیم زکی مراد موردچائی اور جمیلہ ابراہیم روشو کے ہاں پیدا ہوئیں، جمیلہ ابراہیم روشو، روشو کی بیٹی تھیں جو بیسویں صدی کے اوائل میں کنسرٹ کے مقامی ٹھیکیدار تھے، جنہوں نے زکی مراد کو کنسرٹس اور شادی کی تقریبات میں گانے کے لیے باقاعدگی سے بک کیا تھا۔ 
اس کے والد ایک ممتاز گلوکار، موسیقار، اور مذہبی یہودی کنٹر (حزان) تھے۔ ان کے بھائیوں میں سے ایک، منیر مراد ایک اداکار اور موسیقار تھے۔

اس نے نو سال کی عمر میں قاہرہ کے سب سے کامیاب میوزک ہالوں میں سے ایک صلاۃ بدیع میں اپنا پہلا اسٹیج پروگرام پیش کیا۔ تھیٹر کی بنیاد اداکارہ اور رقاصہ بدیہ مسابنی نے 1926ء میں رکھی تھی جو مراد کی سرپرست بنیں۔ 
پندرہ سال کی عمر میں اس کی پہلی فلم 1932ء میں آئی تھی، جو اصل میں ایک خاموش فلم کے طور پر بنائی گئی تھی۔

اس کی تربیت اس کے والد اور داؤد حسنی نے کی وہ بھی یہودی تھے۔ حسنی نے عربی زبان میں پہلا اوپیریٹا مرتب کیا تھا۔
مزید کامیابی اس وقت ملی جب ممتاز مصری موسیقار محمد عبد الوہاب نے اسے گاتے ہوئے سنا اور انہیں 1938ء میں اپنی فلم یحییٰ الحب میں ایک کردار دیا۔

1953ء میں انہیں ام کلثوم کی بجائے مصری انقلاب کی سرکاری گلوکارہ کے طور پر منتخب کیا گیا۔ اس کے فوراً بعد ایک افواہ کہ لیلی مراد نے اسرائیل کا دورہ کیا، جہاں ان کا خاندان بھی تھا، اور انہوں نے فوج کو بڑی رقم بھی عطیہ کی۔ اس نے جاسوسی کے شبہات کو جنم دیا اور بعض عرب ریڈیو اسٹیشن ان کا بائیکاٹ کرنے پر مجبور ہوئے۔ انہوں نے ان الزامات کی تردید کی۔ 
اس بات کا کوئی ثبوت نہیں ملا کہ انہوں نے اسرائیل کی فوج کے لیے رقم دی تھی۔ مصری حکومت نے تحقیقات کی اور اس نتیجے پر پہنچی کہ گلوکارہ کے خلاف الزامات بے بنیاد تھے۔

مزید دیکھیے 
 محمد عبد الوہاب (گلوکار)

حوالہ جات 

1918ء کی پیدائشیں
1995ء کی وفیات
بیسویں صدی کی مصری اداکارائیں
بیسویں صدی کی مصری گلوکارائیں
قاہرہ کی اداکارائیں
قاہرہ کے گلوکار
مصری فلمی اداکارائیں
مصری مسلم
یہودی نسب کی مصری شخصیات
یہودیت سے اسلام قبول کرنے والی شخصیات